Dunkerque

Dunkerque (Wäästfräisk: Dúntsjerk, Niederloundsk: Duinkerke(n), Düütsk: Dünkirchen) is ne industrielle Hoawenstääd in Noud-Frankriek äntloang ju suudelke Noudseekuste, sowät twintich Kilomeetere wäch fon ju wäästflämiske Meente De Panne an dät belgisk-frantsööske Skeed. Ju Stääd is ju Haudsteede fon dän glieknoomige Arrondissement wät uureenstämme bienaist mäd dät frantsööske Deel fon die Westhoek, in dät Noude fon ju aleer Provinz Frantsöösk-Flandern.

Dunkerque is uk ne Unnerpräfekture fon dät frantsööske Departement Nord un ne Meente in ju Region Hauts-de-France, mäd ne Flakte fon 43,89 Quadroatkilomeetere. Deer woonje uungefeer njuugenduusend Moanskene. Touhoope mäd säkstien uur Meenten bildet ju Stääd ju Stäädgemeenskup Dunkerque wier bolde dwoohunnertduusend Ljuude lieuwje.Ätter ju Foulkställenge fon 2013 hieden ju Meente  un ju Stäädgemeenskup  Ienwoonere.

Dunkerque is gjucht bekoand uum sien Seehoawen uum dän Sleeuwekanoal, wäkke dän träädwichtichste Seehoawengebiet fon Frankriek is, ätter dän fon Marseille un Le Havre, mäd twiske fjautich bit füüftich Millione Tonnen uumsloain jierelk.In't Jier 2016 wuuden  Millione Tonnen täld.

Dunkerque rakt sien Noome an sien berüümd Karneval, ju sänt 1946 älk Jier heelden wäd.

 Geskichte 

Dunkerque wuude wäil uum dät Jier 966 gruunded oaber ju ooldste Noomenmäldenge stamt uut 1067.Dunkirka Die Steedenoome, die ferwiest ap ju Gründenge fon ju Kapelle in do Dünen in dät Eende fon't 10. Jierhunnert, kumt uut dät Flämisk un betjudt woudelk uursät „Dünensäärke“. Doo waas Dunkerque n Fiskertäärp.

 Ferbiendengen ätter buuten 
  Offisjelle Websiede fon ju Stääd (ap Frantsöösk un Ängelsk)
  Offisjelle Websiede fon dät Amt foar Tourismus (ap Frantsöösk, Ängelsk un Niederloundsk)
 Offisjelle Websiede fon ju Stäädgemeenskup (ap Frantsöösk)
  Offisjelle Websiede fon dät Seehoawengebiet (ap Frantsöösk, Ängelsk un Mandarin)

Kategorie:Stääde in Frankriek